
ŠIAULIŲ MIESTO SAVIVALDYBĖS ŽEMĖS VALDYMO SKYRIUS

SPRENDIMO „DĖL PRITARIMO PAKEISTI ŽEMĖS SKLYPO DALIES J. BASANAVIČIAUS G. 131A, ŠIAULIŲ MIESTE, 2017 M. SAUSIO 12 D. VALSTYBINĖS ŽEMĖS NUOMOS SUTARTĮ NR.  31SŽN-16-(14.31.55.) IR ĮGALIOJIMŲ PASIRAŠYTI SUTARTIES PAKEITIMO SUTARTĮ SUTEIKIMO“

AIŠKINAMASIS RAŠTAS

2024 m. kovo___ d.
Šiauliai

Parengto sprendimo projekto tikslai ir uždaviniai:
Sprendimo tikslas gauti Šiaulių miesto savivaldybės tarybos pritarimą pakeisti 2017 m. sausio 12 d. nuomos sutarties Nr. 31SŽN-16-(14.31.55.) (toliau – Sutartis) pakeitimo sutartį dėl 0,3151 ha ploto žemės sklypo dalies, esančios bendrai naudojamame 1,2354 ha ploto valstybinės žemės sklype J. Basanavičiaus g. 131A, pakeičiant nuomininko duomenis ir kitas sąlygas, pagal galiojančią faktinę situaciją.
Dabartinis sprendimo projekte aptariamų klausimų reguliavimas:
Valstybinės žemės 1,2354 ha ploto sklypas (kadastro Nr. 2901/0005:622) J. Basanavičiaus g. 131A, Šiaulių mieste, 0,3151 ha ploto dalis, nuomos sutartimi išnuomotas iki 2030-01-12.
Valstybinės žemės nuomą reglamentuoja Lietuvos Respublikos žemės įstatymas ir Naudojamų kitos paskirties valstybinės žemės sklypų nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Naudojamų kitos paskirties valstybinės žemės sklypų pardavimo ir nuomos“ (toliau – Taisyklės).
Taisyklių 45 punkte nurodyta, kad žemės nuomos teisė į valstybinės žemės sklypą ar jo dalį gali būti perleidžiama kitiems asmenims tik tais atvejais, kai perleidžiami išnuomotame valstybinės žemės sklype esantys statiniai ar įrenginiai (jų dalys), ir tik kai valstybinės žemės sklypo nuomininkas tinkamai vykdo pagal nuomos sutartį prisiimtus įsipareigojimus.
2022-08-10 sutartimi Nr. KBL-22/0810-1 perleidžiant 287950/1083172 dalį pastato, buvo perleista žemės sklypo dalies nuomos teisė, todėl dabar minėtoje nuomos sutartyje keičiamas nuomininkas.
Pasirašydamas sutarties projekte nuomininkas patvirtino, kad sutinka su sutarties projekte išdėstytomis žemės sklypo nuomos sąlygomis. 
Nuomos sutarties projektas saugomas Žemės valdymo skyriuje.
Sprendimo projekte numatytos naujos teisinio reglamentavimo nuostatos:
Nenumatoma
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. 8 41 509 585. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

